Προσθήκη διατάξεων στο άρθρο 24 του Π.Δ/τος 598/1976 (ΦΕΚ 218 Α), περί «Εγκρίσεως Κανονισμού, λειτουργίας των παρά τω Ταμείω Ασφαλίσεως Ιδιοκτητών Συντακτών και Υπαλλήλων Τύπου, Κλάδων Επικουρικής Ασφαλίσεως, Πρόνοιας και Ασθένειας». Στην παρ. 1 του άρθρου 24 του Π.Δ. 598/1976 (ΦΕΚ 218 Α), προστίθενται περιπτώσεις ε και στ αναριθμουμένων των ήδη με τα αυτά στοιχεία περιπτώσεων σε ζ και η. Η τακτική μηνιαία εισφορά των Ανταποκριτών Ξένου Τύπου, των Φωτοειδησεογράφων και Εικονοληπτών Επικαίρων Τηλεόρασης σε ποσοστό 6%, υπολογιζόμενο επί του 30πλασίου του εκάστοτε ισχύοντος ημερομίσθιου του ανειδίκευτου εργάτη Η τακτική μηνιαία εισφορά των υπαλλήλων του Ταμείου σε ποσοστό 8,65%, επί του συνόλου των πάσης φύσεως αποδοχών τους, συμπεριλαμβανομένων των δώρων Χριστουγέννων Πάσχα και του επιδόματος αδείας, η οποία βαρύνει κατά 2,55% τους υπαλλήλους και 6,10% τον εργοδότη» Η καταβολή των εισφορών των υπαγομένων στην ασφάλιση του κλάδου ασθενείας του ΤΑΙΣΥΤ προσώπων αρχίζει από 6.9.1995. Με απόφαση του Δ.Σ. του Ταμείου, θα καθοριστεί ο τρόπος καταβολής των αναδρομικών εισφορών των ασφαλισμένων. Στον Υφυπουργό Εργασίας και Κοινωνικών Ασφαλίσεων, αναθέτουμε τη δημοσίευση και εκτέλεση του παρόντος διατάγματος.